Downloaded from YTS.MX
Official YIFY movies site: YTS.MX
Hai, Boston Center, TMU. Kami ada masalah.
Kami ada pesawat yang dirampas menuju ke New York.
Pada 11 September 2001, Amerika diserang.
- Ini benar atau latihan? - Tak, ini bukan latihan.
Membunuh beribu rakyat Amerika, lebih daripada mangsa Pearl Harbor.
Ini tindakan perang.
Saya rasa kami dah lihat kejahatan terjelma.
Ini serangan terancang untuk memusnahkan negara kami.
Kami baru terima berita ini:
sebuah pesawat merempuh World Trade Center.
Ia tempoh 24 jam yang menjejaskan jawatan presiden,
negara
dan seluruh dunia.
Kami tak pernah ada krisis seperti ini.
Tentulah kami semua bersedih.
Kami semua ketakutan.
Selepas 20 tahun,
pegawai-pegawai utama kerajaan mengimbas semula hari bersejarah itu.
Pesawat 747 itu nampak mencurigakan.
Setiap pesawat menjadi misil.
Ia menuju ke Capitol! Semua orang bersurai…
Mereka menyasarkan Washington. Salah satu sasaran mungkin Rumah Putih.
Setiap minit pada hari luar biasa ini dirakam…
Pegawai tertinggi kerajaan dalam tempat tertutup
dan juruterbang risau jika seseorang boleh lakukan sesuatu dari dalam
dan merampas Air Force One.
…dan temu bual baru eksklusif…
Kami sedang menonton TV.
Tiada apa-apa boleh dilakukan
oleh pegawai tertinggi negara terhebat di dunia.
Kami perlu pindahkan presiden. Dia mungkin dalam bahaya.
Ini adalah kisah 9/11 yang berbeza berbanding sebelum ini.
Kami terlepas sesuatu? Bolehkah kami faham dengan lebih baik?
Tiga ribu orang mati di bawah pengawasan kami.
Jelas sekali usaha kami tak mencukupi.
Amerika diserang.
Saya sedang melihat kanak-kanak membaca.
Emosi yang sukar untuk dia kawal ialah kemarahan.
Pesawat pertama ialah kemalangan. Pesawat kedua ialah serangan.
Pesawat ketiga ialah pengisytiharan perang.
11 SEPTEMBER 2001
6:40 PAGI - LONGBOAT KEY FLORIDA
Hei. Hanya memanaskan badan.
Ayuh, Stretch. Marilah.
"Ayuh, Stretch. Marilah."
Itu nama panggilan saya.
Jadi saya letakkan cawan kopi, buku nota dan lari…
RICHARD KEIL WARTAWAN, BLOOMBERG 1997-2006
…mengejar dia dan teruskan larian.
Dia lari lima kilometer dalam 22 minit?
Ia pengalaman yang luar biasa.
Ada ejen Perkhidmatan Rahsia berlari di belakang kami
dan seorang lagi berbasikal dengan submesin-gan di depan kami.
Bush dapat tahu Stretch Keil
ialah bekas pelari rentas desa NCAA seluruh Amerika.
Kemudian dia kata, "Tak sangka saya ajak dia berlari bersama saya."
ANDY CARD KETUA TURUS RUMAH PUTIH 2001-2006
Keluarga Bush kuat bersaing.
Mereka tak benarkan cucu mereka kalahkan mereka dalam permainan dam.
Dia mengajak seseorang
yang dia rasa boleh dikalahkan dalam larian di padang golf
dan dia hanya fikirkan itu.
Sejauh mana kamu berlari?
- Lebih kurang tujuh kilometer. - Tujuh kilometer?
Dia mendorong saya berlari lebih jauh.
Saya tahu dia akan kembali dan beritahu kamu, jadi…
Ya. Dia kekalkan kelajuan sejak kami mula berlari.
- Terima kasih, Stretch. - Boleh cakap tentang cukai?
Bukan sekarang.
Saya ingat saya beritahu dia,
"Selepas tuan selesai berlari, kita akan buat taklimat CIA,
kemudian ke Sekolah Emma E. Booker,
dan ia sepatutnya hari yang biasa."
…darjah pada pukul 8:00. Hari Selasa, 11 September.
8:00 PAGI - LOWER MANHATTAN NEW YORK
Hari pemilihan pendahuluan. Undian dibuka di Bandar Raya New York.
Taufan Erin kekal di lautan, jadi hari ini cerah.
Giants kalah perlawanan pembukaan di Denver. Yankees…
Perkara yang saya paling ingat tentang pagi 11 September…
ANN COMPTON WARTAWAN, ABC NEWS 1974-2014
…ialah cuacanya yang sangat luar biasa.
Hangat, tak lembap, langit cerah.
Cuaca baik yang membuat semua orang bersemangat.
Salah satu hari penghujung musim panas.
Tiada lagi kelembapan bulan Ogos.
Ia belum lagi terasa seperti musim luruh.
Saya tak pernah duduk dalam cuaca seperti itu tanpa memikirkan hari itu.
Selamat pagi. Ini American 11. Melepasi 1-9-0 untuk 2-3-0.
American 11, pusing 20 darjah ke kanan.
Pada 9/11, saya ada di pejabat saya di Rumah Putih pada mulanya…
DICK CHENEY - TIMBALAN PRESIDEN AMERIKA SYARIKAT 2001-2009
…menerima taklimat daripada CIA.
Ada laporan tentang al-Qaeda bersedia untuk lakukan sesuatu.
Saya rasa maklumat itu kurang spesifik ketika itu
yang membolehkan kami kata, "Mereka mahu buat begini."
Naik, American 11. Kekalkan aras penerbangan 3-5-0.
American 11. Boston.
Ini Boston. Saya ubah American 11 ke kiri 20 darjah dan mahu naikkannya.
Dia tak beri respons sekarang.
Orang ramai gambarkan musim panas itu sebagai musim panas 2001 yang penting.
TONY ZOTTO EJEN PERKHIDMATAN RAHSIA TIMBALAN PRESIDEN
Kami ada mesyuarat penyelia dijadualkan pada pukul 10 pagi itu,
dan salah satu agenda saya untuk tujuan keselamatan ejen ialah beritahu,
"Jika kamu terbang bersama keluarga,
salah satu maklumat yang diterima ialah rampasan.
Jadi berjaga-jaga dengan keadaan di luar sana."
Tetapi…
Itu American 11 cuba hubungi?
Kami ada beberapa pesawat.
Diam dan kita akan okey. Kita akan kembali ke lapangan terbang.
American 11, awak cuba hubungi?
Semasa American Airlines Penerbangan 11 baru saja dirampas,
presiden menuju ke sekolah rendah di Florida
selepas menerima taklimat risikan harian.
Tiada apa-apa yang luar biasa dalam taklimat itu.
GEORGE W BUSH - PRESIDEN AMERIKA SYARIKAT 2001-2009
Tiada penilaian ancaman.
Taklimat itu tak menyebut tentang keganasan.
Tetapi al-Qaeda ialah isu nombor satu yang dibincangkan dalam sesi-sesi itu.
Kami tak tahu tempat, masa atau caranya.
MICHAEL MORELL - PEMBERI TAKLIMAT RISIKAN CIA PRESIDEN 2001-2002
Hanya banyak desas-desus tentang sesuatu yang besar akan berlaku.
Berita AP Network. Saya Rita Foley.
8:47 PAGI - LOWER MANHATTAN NEW YORK
Sebuah kapal terbang merempuh World Trade Center di New York.
Kita bersiaran secara langsung di New York bersama Robyn Walensky.
Robyn, apa yang awak boleh katakan?
Ada kepulan asap di bangunan
dari tingkat atas Menara Satu.
Kita boleh nampak asap dari jauh.
Nampaknya kapal terbang itu berada dalam bangunan.
Kami hidupkan televisyen dalam pejabat peguam cara negara.
Komentarnya bercelaru. Orang ramai tak tahu apa yang terjadi.
THEODORE B. OLSON PEGUAM CARA AMERIKA SYARIKAT 2001-2004
Semasa mereka mengagak ia sebuah pesawat,
mereka mengagak yang ia mungkin satu kemalangan.
Maaf. Kamu harus pergi. Cepat! Kamu perlu bersurai. Ayuh.
Ayuh. Bersurai, semua. Pergi.
Isteri saya, Barbara, menaiki pesawat pagi itu.
Dia tangguhkan perjalanan dia pada 10 September
kerana hari jadi saya ialah 11 September dan dia mahu tunggu sehari lagi.
Saya mula ketakutan.
Bagaimana dengan pesawat dia? Mana pesawat itu?
Ketika kereta presiden menghampiri sekolah di Florida,
berita mengejutkan dari New York mula diterima.
Saya ingat perjalanan ke sekolah tak jauh.
Dalam perjalanan, saya hubungi kawan baik di New York,
untuk beritahu dia saya baru berlari bersama presiden.
Suara dia kedengaran pelik semasa dia menjawab panggilan.
Dia kata sebuah pesawat merempuh World Trade Center.
Dia kata, "Abang ipar saya baru berpindah ke pejabat baru di bangunan itu.
Kami cuba hubungi dia."
Dalam van wartawan,
ejen Perkhidmatan Rahsia bersama kami biarkan radio dua halanya terbuka.
Kami dengar seseorang kata di radio itu
yang Condoleezza Rice menunggu di talian selamat untuk bercakap dengan presiden
setelah dia tiba di sekolah.
Tiba-tiba, suasana tegang dapat dirasai.
8:54 PAGI SEKOLAH RENDAH EMMA E BOOKER
Presiden selesai bersalaman dan masuk ke bilik menunggu.
Ada talian selamat dipasang dalam bilik itu.
ARI FLEISCHER SETIAUSAHA AKHBAR RUMAH PUTIH 2001-2003
Ia dilindungi oleh Perkhidmatan Rahsia. Ia diadakan di mana saja presiden pergi.
Condi Rice, penasihat keselamatan negara berada di talian.
Pembantu saya masuk dan kata, "Pesawat merempuh World Trade Center."
CONDOLEEZZA RICE PENASIHAT KESELAMATAN NEGARA 2001-2005
Saya kata, "Itu kemalangan yang pelik." Saya hubungi presiden.
Ya, saya sangka ia kesilapan juruterbang.
Saya bayangkan juruterbang yang teruk tersesat.
Maknanya, ia cuma kemalangan.
Dia diberitahu pesawat kecil enjin kembar terhempas pada salah satu menara
World Trade Center.
Saya risau tetapi saya tak anggapnya sebagai ancaman kepada keselamatan negara.
Saya rasa ia tak patut mengganggu jadual presiden.
Perkara pertama yang ejen Perkhidmatan Rahsia fikirkan,
"Adakah presiden dalam bahaya di sini?"
DAVE WILKINSON EJEN PERKHIDMATAN RAHSIA PRESIDEN
"Adakah ia akan melibatkan presiden?"
Kami buat keputusan presiden bukan dalam bahaya pada waktu ini.
Kami buat keputusan untuk benarkan dia teruskan acara.
Selamat pagi. Hai.
- Hai. - Apa khabar?
Saya ingat semasa dia masuk.
Budak berusia tujuh tahun juga kenal presiden, bukan?
Saya ingat perasaan walaupun semuda itu…
CHANTAL GUERRERO PELAJAR SEKOLAH
…rasa terpesona dan memabukkan,
seperti saya pergi ke Disney World.
Saya letak tangan atas jantung saya.
Seperti semasa kita terfikir sesuatu yang patriotik semasa kecil.
Kami buat Ikrar Taat Setia setiap hari. Saya letak tangan atas jantung saya.
- Bersedia. - "Tongkat."
- Ya, "tongkat." Bersedia. - "Boleh."
Ya, "boleh." Bersedia.
Saya berada di bawah World Trade Center.
Nampaknya ini ialah pesawat komuter.
Pada pandangan kami,
ia mungkin dah menembusi bangunan ini.
Ia mungkin begitu.
9:00 PAGI LOWER MANHATTAN NEW YORK
Ia merempuh dengan kuat sehingga seluruh kawasan bergegar.
Bersama kami di talian ialah saksi
yang berada di dalam bangunan Empire State.
Bob Bradley, apa yang awak nampak?
Saya nampak pesawat.
Ia tak nampak seperti ia hilang kawalan atau pesawat itu bermasalah.
Ia tak membelok. Ia terus mendarat ke dalam bangunan.
Seperti ia mahu merempuh bangunan.
Saya bertanggungjawab untuk mengesahkan
kami ada semua saluran komunikasi disediakan untuk presiden.
KAPTEN DEBORAH LOEWER - PENGARAH, BILIK SITUASI RUMAH PUTIH 2001-2003
Saya minta pasukan saya mencari televisyen.
Saya hubungi Bilik Situasi Rumah Putih untuk bercakap dengan pegawai atasan saya.
Saya berbual dengan dia di telefon
dan menonton seperti orang lain,
pada pukul 9:03 pagi, semasa pesawat kedua merempuh…
merempuh menara kedua World Trade Center.
Oh Tuhanku!
- Oh Tuhanku. - Tidak.
Oh Tuhanku!
Ketika pesawat kedua terhempas, semua orang di bilik itu terkejut.
Kami sedar dua perkara.
Satu, jumlah kematian ketika itu.
Kemudian kenyataan yang ini ialah serangan terhadap Amerika.
Perkara lain yang saya fikirkan ketika itu ialah…
"Apakah kebarangkalian pesawat terhempas di sekolah
di mana kami berada?"
- Bersedia. - "Senyum."
Ya, "senyum."
Sebutkannya. Bersedia.
"Senyum."
- Perkataan apa? - "Senyum."
Ya, "senyum." Baca perkataan ini…
Saya sedar ketika saya berdiri di sebelah presiden
yang dia saja tak tahu pesawat kedua dah merempuh bangunan.
Ia terasa begitu lama. Ia mungkin selama dua minit saja.
Ketika itulah ketua turus buat keputusan untuk masuk
dan terus berbisik di telinga dia.
Andy Card datang ke belakang saya dan kata,
"Pesawat kedua dah merempuh menara kedua. Amerika diserang."
Saya sedang melihat kanak-kanak membaca.
Saya perhatikan dia dan mulut dia tertutup rapat.
Untuk seketika, pandangan mata dia seperti terkejut.
Kita dapat lihat…
DAN BARTLETT - TIMBALAN PENGARAH KOMUNIKASI RUMAH PUTIH 2001-2002
…fikiran presiden Amerika Syarikat ditonjolkan di TV.
Semua yang dia fikirkan sebagai presiden
berubah di depan kita.
Semua ini berlaku dalam masa nyata.
- "Tetapi." Bersedia. - "Tetapi…"
Jika kita mengetuai sebuah organisasi semasa krisis,
ia sangat penting untuk tetapkan pendirian dan tak panik.
Saya tak mahu bangun tergesa-gesa
dan takutkan kelas yang penuh dengan kanak-kanak.
Jadi saya tunggu.
Kami rasa kami perlu pindahkan presiden dan keluarkan dia dari sana.
EDDIE MARINZEL - EJEN PERKHIDMATAN RAHSIA PRESIDEN 2001-2005
Dia mungkin dalam bahaya.
Jika seseorang boleh merancang untuk merempuh Menara Berkembar,
mereka tentu tahu kedudukan presiden.
Kami perlu anggap keadaan ini mungkin jadi lebih teruk,
jadi saya kumpulkan orang saya di bahagian kiri pentas
dan kami rancang untuk keluar dari bangunan.
"Pada satu hari pencuri kereta datang…"
Saya tahu presiden akan melawan
kerana sudah tentu dia tak mahu pergi.
Pengajaran daripada krisis selain bertenang ialah mengatakan sesuatu.
Rakyat di seluruh negara tak percaya, terkejut dan dalam ketakutan.
Selalunya ada kekosongan dan kekosongan itu akan diisi.
Dalam kes ini, ia adalah emosi yang melampau.
Letakkan di bawah kerusi dan terima kasih kerana hadir hari ini.
Saya bangun dan beredar dengan tenang ke bilik menunggu.
Saya akan beritahu nanti.
Perkara pertama saya kata ialah, "Hubungi pengarah FBI,
sediakan talian ke timbalan presiden,
sediakan talian ke Bilik Situasi Rumah Putih."
Saya kata kepada Dan Bartlett, "Dapatkan komen bertulis untuk presiden."
Kami terburu-buru untuk cuba dapatkan sebanyak maklumat yang boleh
supaya presiden boleh berucap
untuk menunjukkan dia dapat mengawal situasi ini.
Kami tak pernah hadapi situasi ini.
Tiada panduan yang kata, "Okey, ini sedang berlaku sekarang.
Buka ini dan ia akan beri arahan untuk uruskan situasi ini."
Tiada.
Saya tanya presiden, "Tuan mahu bercakap dengan siapa dahulu?"
Saya kata, "Tuan, timbalan presiden ada di talian."
Perbualan pertama kebanyakannya tentang,
"Kita akan gambarkannya sebagai serangan pengganas?"
Kami bersetuju yang itu jelas sekali serangan pengganas.
Ia menentukan hala tuju selepas itu.
Bagi saya dan Dick Cheney,
jelas sekali ini adalah serangan terancang
untuk memusnahkan negara kami.
Saya berada di pejabat.
9:16 PAGI - JABATAN KEHAKIMAN WASHINGTON, D.C.
Pembantu saya datang dan kata, "Barbara di talian."
Saya lega dia masih hidup.
Tetapi tiba-tiba dia beritahu saya pesawat dia dah dirampas
dan talian terputus.
Ini John Thomas, Pengurus Operasi.
Kita perlu beritahu semua orang segera.
American 77 berada di barat Charleston, West Virginia tadi
dan hilang daripada skop radar kami.
Kami percaya pesawat itu telah dirampas.
Dengan kejadian di World Trade Center,
kita mungkin ada sebuah lagi pesawat tak diawasi di luar sana.
Presiden Bush kenal Barbara yang berada di televisyen dua hari sebelum itu…
BARBARA OLSON PEGUAM
…mempertahankan presiden.
Betul kata presiden Bush. Kanak-kanak akan ketinggalan jika tak belajar membaca.
Isu pelajaran ialah bahagian penting dalam agenda dia. Dia ada…
Seluruh pegawai atasan dia kenal Barbara.
Tanpa menyedari rampasan ketiga ini,
presiden dan pembantunya masih mencari maklumat di Florida
tentang dua serangan pertama.
Semua orang buat panggilan,
cuba memastikan perkara yang berlaku.
Biasanya, jika ada berita gempar,
wartawan ada banyak maklumat yang tiada pada kerajaan
kerana wartawan ada kamera di semua tempat.
Siaran stesen TV sekarang ialah maklumat yang sangat penting.
Siaran semula dimainkan
dan presiden berpaling untuk lihat apa yang Dan tunjukkan
semasa pesawat merempuh menara.
Kami boleh rasa suasana tegang ketika semua orang berhenti buat panggilan
dan kami semua lihat untuk kali pertama.
Kami semua tak percaya.
Semuanya berubah daripada hari yang tenang dan cantik
kepada hari yang mengubah dunia kami secara dramatik.
Sementara presiden menerima kedahsyatan serangan di New York…
krisis semakin memuncak di langit Amerika.
9:25 PAGI - PUSAT PERINTAH KAWALAN TRAFIK UDARA - VIRGINIA
Ketika itu kami buat keputusan
untuk mengehadkan jumlah pesawat yang boleh berada di udara.
Saya melarang semua pesawat dalam negara ini berlepas.
Kami ada 4000 pesawat di udara.
BEN SLINEY - PENGURUS OPERASI KEBANGSAAN PENTADBIRAN PENERBANGAN PERSEKUTUAN
Saya dapat agak yang ini bukan perbuatan perampas yang gila.
Ini adalah tindakan bersepadu oleh sekumpulan orang.
Ketika pengawal trafik udara berdepan dengan situasi baru,
kokpit pesawat keempat diceroboh.
United 93. Trafik itu pada arah pukul satu awak.
Sembilan belas kilometer menuju timur, 3-7-0.
Tiada. Kami sedang cari. United 93.
Hei!
Minta bantuan…
Awak nampak United 93?
Nampaknya ia menurun.
United 93, sahkan 3-5-0.
Awak nampak United 93 di selatan Chardon?
Ada bunyi pelik. Kami cuba hubunginya.
- Awak dapat hubungi? - Tak.
Dengan United 93 pesawat terbaru yang dirampas,
Presiden Bush bersedia untuk berucap kepada rakyat
tanpa dapat memastikan sasaran sebenar serangan itu.
Tuan-tuan dan puan-puan, ini saat yang sukar bagi Amerika.
Hari ini negara kita mengalami tragedi.
Ini pusat perintah kawalan trafik udara,
TMO bertugas di kawasan Barat.
Saya mahu semua unit pengurusan trafik membuat inventori
untuk semua trafik di udara.
Pastikan kamu tiada sebarang pesawat yang tak dikira.
Saya arahkan pekerja saya meminta semua kemudahan dalam negara
mengenal pasti sebarang pesawat yang nampak mencurigakan.
Saya pertimbangkan untuk menutup ruang udara ketika itu,
tetapi saya teragak-agak kerana fikir ia akan mengakibatkan huru-hara.
Dua pesawat dah merempuh World Trade Center.
Barbara kembali di talian
dan saya beritahu dia tentang dua pesawat
yang merempuh World Trade Center.
Kami meluahkan perasaan
dan talian terputus semula.
Sekarang, sila berdoa bersama saya.
Sila duduk. Jangan bangun.
Kami ada bom dalam pesawat.
Memanggil Pusat Cleveland. Awak tak dapat didengari.
Ulang semula, perlahan-lahan.
United 93 mungkin ada bom dalam pesawat.
Awak boleh beri maklumat tambahan
kenapa awak rasa mungkin ada bom?
Dia jerit pada frekuensi ini.
Okey.
Saya dari kelas dengan kanak-kanak membaca
kepada percaya Amerika diserang dalam tempoh yang singkat.
Semoga Tuhan merahmati mangsa, keluarga mereka dan Amerika. Terima kasih.
Kami perlu pergi dari Sarasota dan bawa presiden ke tempat selamat.
Kami akan pergi ke pesawat dengan secepat yang mungkin
kerana tempat paling selamat untuk presiden pada waktu ini
ialah di udara sehingga kami tahu apa yang berlaku.
Kami keluar segera, menaiki kenderaan
dan buat keputusan untuk bergerak dengan laju.
Kami akan tutup persimpangan dengan pengadang
supaya kami tak perlu risau dengan serangan bunuh diri dan sebagainya.
Saya sedar semasa dalam limusin menuju ke Air Force One.
Saya dilindungi dengan ketat secara tiba-tiba.
Kami bergerak dengan sangat laju.
Saya pandang ke kiri dan sedar
kami dikelilingi oleh empat kereta polis, dua di depan dan dua di belakang.
KARL ROVE - PENASIHAT SENIOR PRESIDEN 2001-2007
Seperti melindungi sisi kami.
Perkhidmatan Rahsia kata,
"Kami risau jika kereta bom memintas kereta kita
dan kami mahu bom itu meletup empat ke enam meter lebih jauh
dan beri presiden peluang lebih baik untuk hidup."
Detik yang serius.
Kerisauan tentang keselamatan presiden semakin meningkat…
timbalan presiden juga mendapat perlindungan yang lebih ketat.
9:36 PAGI - RUMAH PUTIH WASHINGTON, D.C.
Pintu dibuka
dan ejen Perkhidmatan Rahsia saya, Jimmy Scott, meluru masuk.
Dia letak tangan kanan di belakang tali pinggang saya,
satu tangan lagi di bahu saya
dan angkat saya menuju ke pintu.
Ejen itu beritahu saya ada pesawat semakin hampir.
Jarak pesawat itu tak dapat dipastikan…
LEWIS 'SCOOTER' LIBBY - KETUA TURUS TIMBALAN PRESIDEN 2001-2005
…tetapi pada 800 kilometer sejam, sekejap saja
untuk sesuatu tiba di lokasi kita.
Huntress ID. Boleh saya bantu?
Laporan terbaru kami, pesawat VFR sepuluh kilometer barat daya Rumah Putih.
Sepuluh kilometer barat daya Rumah Putih?
Ya. Sepuluh kilometer barat daya.
Jimmy bawa saya ke ruang depan,
menuruni tangga di West Wing.
Ejen itu diarahkan untuk bawa kami turun
ke tempat dipanggil PEOC, pusat kecemasan.
Saya kenal Jimmy dan saya tahu mereka terlatih.
Jika dia bergerak begitu, lebih baik saya ikut.
Saya tiada pilihan.
Pesawat semakin jauh.
Semakin jauh dari Rumah Putih?
- Ya. - Menyimpang.
Awak tak kenal jenis pesawat atau juruterbang?
Tak. Saya tiada petunjuk.
Situasi itu mengelirukan,
kekeliruan tentang kedudukan pesawat itu.
Sebahagian masalah ketika itu
ialah menanggap skop serangan ini.
Dengan pesawat tak diketahui berada di atas Capitol,
pengawal trafik udara minta pesawat kargo, isyarat panggil Gofer 06,
untuk cuba mengenal pastinya.
Gofer 06, trafik arah pukul 11
dan lapan kilometer arah utara, bergerak laju.
Jenis dan altitud tak diketahui.
Gofer 06. Kami nampak trafik, arah pukul 12.
Awak nampak jenis pesawat?
Nampak seperti 757, tuan.
Perkara pertama yang terlintas di fikiran ialah
mereka menyasarkan Washington, bukan New York saja.
Trafik itu masih menurun sekarang
dan nampaknya ia menaik di arah timur laut.
Kami tiada masa untuk kata, "Oh Tuhan. Apa yang terjadi pada kami?"
Setiap pesawat menjadi misil.
9:37 PAGI - PENTAGON WASHINGTON, D.C.
- Washington, ini Gofer 06. - Gofer 06, teruskan.
Nampaknya pesawat itu terhempas di Pentagon, tuan.
- Nampak apa berlaku di sana? - Ya. Ia terhempas di Pentagon.
Nampaknya ia terhempas di Pentagon.
Pesawat itu dalam bangunan.
Saya pergi ke Bilik Situasi
untuk cuba hubungi Ketua Keselamatan Negara…
- Terus berundur. - …terus berundur.
Colin Powell ada di Peru untuk mesyuarat Organisasi Negara Amerika.
Mereka kata George Tenet, pengarah CIA, dah memasuki bunker.
Mereka kata, "Kami tak dapat hubungi Setiausaha Rumsfeld.
Dia tak menjawab panggilan."
Kami lihat televisyen dan sebuah pesawat merempuh Pentagon.
Saya hubungi presiden. Dia kata, "Saya akan pulang."
Saya buat sesuatu yang tak pernah dibuat dan takkan dibuat lagi.
Saya tinggikan suara pada presiden Amerika Syarikat.
Saya kata, "Tunggu di sana. Kita diserang."
Okey, semua unit menuju ke Pentagon,
kamu perlu berhati-hati.
Kemungkinan serangan pengganas.
Ketika itu saya sedar kami dalam peperangan.
Pesawat pertama ialah kemalangan. Pesawat kedua ialah serangan.
Pesawat ketiga ialah pengisytiharan perang.
Oh Tuhanku.
Kita sedang melihat siaran langsung dari Washington
dan ada asap berkepul dari Pentagon.
Saya berada di pejabat kerajaan, tiga kilometer dari Pentagon.
Saya tahu apa akan terjadi dan kemudian saya nampak.
Saya tahu ketakutan saya dah menjadi kenyataan.
Itu tentu pesawat American Airlines yang dinaiki Barbara.
Kita tak tahu sama ada ini disebabkan bom
atau sebuah lagi pesawat
yang menyasarkan simbol kuasa Amerika Syarikat.
Ia satu perasaan tak berupaya,
perkara yang tak dapat difahami ini berlaku kepada negara ini.
Ia perasaan takut yang dahsyat.
Semasa saya tahu American 77 dah merempuh Pentagon,
saya terus menutup segala-galanya.
Saya arahkan semua pesawat mendarat di lapangan terbang paling hampir
tanpa mengira destinasi terakhir mereka.
Bersedia. Semua orang bersedia. Ini Pusat Perintah.
Pusat Perintah meminta dengan segera,
semua pesawat perlu mendarat.
Semua pesawat tanpa mengira destinasi, mendarat dengan segera.
Itulah langkah terakhir saya boleh buat untuk mengawal ruang udara.
Saya fikir, "Jika semua orang mendarat,
kita boleh uruskan beberapa pesawat yang tinggal."
Saya tak dapat bayangkan berapa pesawat yang ada, itu mungkin satu masalah.
Nampaknya sekarang ini,
negara ini mungkin diserang
oleh sumber yang tak diketahui.
Sudah tentu.
Kita sedang melihat siaran sekarang.
Melihat Washington, kita nampak bangunan Pejabat Eksekutif
yang dikosongkan sekarang, bersama Rumah Putih…
kita nampak asap semakin berkepul di seberang sungai di Pentagon.
Saya ingat ia kelihatan huru-hara semasa menontonnya dari rumah.
KAREN HUGHES KAUNSELOR PRESIDEN 2001-2002
Saya tahu saya perlu ke pejabat tetapi saya tak tahu caranya.
Mereka menutup pusat bandar Washington.
Saya di talian bersama ketua turus saya yang uruskan pejabat saya di Rumah Putih
dan dia kata, "Karen, saya harus pergi. Mereka suruh kami lari."
Saya kata, "Pergilah!"
Anggapannya adalah
salah satu sasaran mungkin Rumah Putih.
Perkhidmatan Rahsia menyuruh semua orang keluar.
- Semua orang berundur. - Semua orang lain, pergi!
Ini kecemasan yang sebenar. Ayuh.
Perasaan dan suara semakin tinggi.
JENNIFER MILLERWISE - PEMBANTU SETIAUSAHA WARTAWAN RUMAH PUTIH 2001-2002
Kami diarahkan keluar.
Bersurai. Sila pulang.
Saya ingat saya terpandang seorang wanita,
ejen Perkhidmatan Rahsia dan saya ingat dia jerit kepada saya,
"Tanggalkan kasut tumit tinggi awak dan lari."
Pesawat 747 itu nampak mencurigakan.
Arah pukul 12. Ia berpusing. Tak guna.
- Tunggu. - Ia menuju ke Capitol!
Semua orang jauhkan diri dari Capitol.
Kereta berhenti di tengah jalan di Washington…
MARY MATALIN - KAUNSELOR TIMBALAN PRESIDEN 2001-2002
…enjin masih hidup, pintu terbuka.
Orang berlari di merata tempat. Ada asap.
Ia seperti Mad Max.
…kamu semua berundur.
Kamu terima? Kamu perlu berundur.
Semasa ruang udara Amerika ditutup buat kali pertama dalam sejarah AS
dan Capitol diselubungi ketakutan,
ancaman baru menimbulkan kerisauan tentang keselamatan presiden.
Semasa kami tiba di lapangan terbang,
kami dapat maklumat yang Air Force One mungkin menjadi sasaran.
Mungkin ada seseorang di hujung landasan yang mungkin menjadi ancaman.
Seseorang dengan misil stinger
atau senapang berkuasa tinggi.
Ada desakan yang kuat
supaya semua orang menaiki pesawat dengan segera.
Mereka menjerit pada kami, "Cepat," untuk naik pesawat dengan segera.
Saya ingat saya rasa takut semasa lari menaiki tangga
dan fikiran yang terputus-putus,
"Saya tak pernah takut bersama presiden sebelum ini."
Saya ingat ada beberapa orang tentera udara menyambut saya di pintu
dan mereka sangat takut.
Kolonel Tillman kata kepada saya,
"Saya boleh pusing dan terbang mengikut arah lain
tetapi ia perlepasan 747 paling curam awak pernah lihat
dan awak perlu pastikan presiden duduk."
Saya kata, "Saya akan uruskan itu. Lakukan saja."
Keputusan yang dibuat adalah berpusing
untuk mengelakkan ancaman di hujung landasan
dan gunakan kemampuan maksimum pesawat.
KOLONEL MARK TILLMAN KOMANDER, AIR FORCE ONE 2001-2009
Kami guna kuasa penuh. Pesawat itu sangat ringan, penumpang minimum.
Matlamatnya ialah berada di udara dan beredar segera.
Tempat duduk saya sejauh 18 meter dan saya berdiri di sana.
Saya seorang saja yang tak duduk dengan tali pinggang.
Saya berdiri di sana bersama presiden
dan enjin menderu. Bunyi yang kuat sepanjang landasan.
Saya fikir, "Ini luar biasa. Pesawat tak berlepas begini."
Saya letak kaki pada meja presiden, bersandar pada dinding sekat
dan menahan diri saya di situ.
Presiden membongkok dengan lengan dia.
Kami berlepas dengan cara yang saya tak mahu alami lagi.
Saya terasa ringan.
Saya terpaku.
Ia pengalaman yang sangat beremosi bagi semua orang.
Saya cuba bertenang dan kawal diri.
Tetapi ada orang tercungap-cungap atau…
"Apa kita patut buat?"
Perasaan takut merebak
dan saya tak mahu itu mempengaruhi proses membuat keputusan
yang presiden perlu lakukan.
Jadi kami keluarkan beberapa orang.
Saya cuba mengumpul maklumat
supaya saya boleh mula membuat keputusan rasional.
Presiden beritahu saya, "Saya mahu awak hubungi George Tenet…"
pengarah CIA, bos saya,
"…dan saya mahu awak beritahu George saya mahu jadi orang pertama tahu
jika dia tahu orang yang lakukan ini."
Ketika presiden terdesak untuk tahu lebih lanjut tentang serangan,
dia menghadapi cabaran baru.
Kami ada masalah di Air Force One hari itu
dengan peralatan komunikasi.
Telefon yang sepatutnya menghubungkan presiden kepada timbalan presiden
dan orang lain di dalam bunker di bawah Rumah Putih sentiasa terputus.
Saya ingat presiden memegang telefon dengan perasaan kecewa.
Kami tak dapat berkomunikasi sepanjang masa.
SIARAN LANGSUNG SIARAN BERITA FOX
Penerimaan TV. Air Force One tiada TV satelit.
Kami dapat isyarat TV
ketika kami terbang di atas bandar dengan antena di daratan
yang mengeluarkan isyarat yang cukup kuat
sehingga kami boleh terima pada ketinggian 12,000 meter di atas.
Ketika kami melalui zon TV tempatan yang berbeza,
ia berkelip-kelip dan…
Apa yang menakutkan tentangnya ialah ia bukan gambar yang sama.
Kami semua terpaku pada TV
kerana kami mendapat maklumat baru.
Ketika kami terbang dan isyarat semakin lemah,
skrin TV bertukar menjadi kelabu.
Tak dapat dibayangkan salah satu tempat paling teruk untuk dapatkan maklumat
ialah tempat yang sepatutnya direka supaya maklumat
dapat diterima dengan lancar oleh presiden Amerika Syarikat.
Secara kebetulan,
selepas 73 minit serangan bermula,
isyarat televisyen Air Force One stabil
cukup lama untuk memahami situasi itu.
9:59 PAGI - LOWER MANHATTAN NEW YORK
Rakaman kedua. Rakaman kedua dalam dua, satu.
Inilah tempat paling hampir kami boleh berada di World Trade Center.
Kita boleh lihat bomba, pegawai polis, ejen FBI berkumpul di sini.
Kita boleh lihat dua menara…
Letupan besar menjatuhkan puing ke atas kami. Lebih baik kita beredar!
Alamak!
- Oh Tuhanku! - Tidak!
Oh Tuhan!
Alamak!
Aduhai!
- Wah! - Pergi! Cepat!
Jaga-jaga belakang awak.
Alamak!
Gambaran itu kekal dalam ingatan saya.
Tiada bunyi dalam Air Force One kecuali bunyi pesawat.
Saya terkejut.
Saya rasa seriau.
- Jangan bergerak. - Jangan bergerak.
Jangan bergerak.
Kami semua terpaku.
Kami hanya boleh melihat dalam ketakutan dan tiada sesiapa bersuara.
Fikirkan jumlah kematian
yang berlaku pada saat itu.
Saya nampak seorang lelaki cuba yang terbaik
untuk pastikan semua emosinya terkawal.
Saya rasa satu emosi yang sukar untuk dia kawal
ialah kemarahan.
Perasaan meluap…
"Awak ingat awak akan terlepas?"
Saya tahu jika kami diserang,
tugas saya sebagai presiden ialah melindungi negara.
Saya belum tahu lagi dalangnya.
Salah satu perkara yang perlu dibuat ialah melawan mereka.
Saya mahu pulang ke DC.
Saya panglima tertinggi
dan saya mahu turut serta dalam peperangan.
Saya kata, "Tak boleh.
Sehingga Rumah Putih dan DC selamat,
kita perlu pergi ke tempat lain."
Tak mungkin kami akan bawa dia ke tempat yang tak selamat.
Saya cadangkan kami pergi ke barat, bukan timur.
Tiba-tiba, saya rasa pesawat berpusing dari arah timur laut.
Saya panggil Andy dan kata, "Andy, mari pergi ke DC."
Dia kata, "Kita tak patut ke sana."
Beritahu presiden, kita akan pergi ke Pangkalan Tentera Udara Barksdale,
dapatkan maklumat tentang situasi ini.
Kita boleh rakam mesej kepada rakyat Amerika.
Mereka dah mengikut prosedur ditetapkan
yang membuatkan mereka sangat berjaga-jaga.
Tetapi presiden tetap mahu pulang ke Washington.
Dia beritahu saya,
"Saya ialah presiden Amerika Syarikat. Kita akan pulang ke Washington, DC."
Saya kata, "Tuan tak patut buat keputusan begitu sekarang ini.
Saya rasa tuan tak patut buat keputusan begitu sekarang ini.
Kita perlu tahu lebih lanjut."
Dia kata, "Saya buat keputusan sekarang!"
Saya bercakap dengan presiden
dan saya cadangkan supaya dia tak pulang dahulu.
Washington dan New York diserang.
Ia penting bagi kami iaitu presiden dan timbalan presiden
tak berada di tempat yang sama.
Andy Card di pesawat dan saya di talian
cuba memujuk dia.
"Belum lagi."
Kerana kami tak tahu.
Saya dan mereka tahu
yang saya ialah panglima tertinggi.
Sebab itu penting bagi saya untuk ada sekumpulan orang yang faham
rantaian perintah dan peranan presiden.
Tetapi, semua orang tahu
kesinambungan kerajaan menjadi keutamaan pasukan keselamatan.
Kami sangat gembira presiden bersetuju
tak mendesak untuk pulang ke Washington, DC,
dan kami pergi ke Barksdale. Ia beri kami peluang untuk kumpul semula
dan merancang tindakan kami seterusnya.
Kita ada trafik di bawah.
Nombor 56865, Pusat Cleveland, diterima.
Saya ada soalan untuk awak. Kami ada Boeing 757.
Awak nampak dia di atas sana dan boleh beritahu saya altitudnya?
Arah tenggara.
Kami nampak.
Ia di belakang kami dan lebih kurang 300 meter di atas kami.
Sekarang hanya ada sebuah pesawat dirampas berada di udara.
Pengawal menjejakinya melalui komunikasi dengan pesawat lain.
Okey, ia dah menurun. Ia semakin hampir dengan altitud kami.
Ya, kami nampaknya.
Nombor 56865, jangan dekati pesawat itu.
Pergi ke utara dengan segera.
Bukan pengawal saja alami kesukaran dengan maklumat yang terhad.
Mereka di dalam bunker Rumah Putih juga sama.
Ia situasi yang tak jelas.
Ada nombor penerbangan khusus yang diberi…
JOSHUA BOLTEN - TIMBALAN KETUA TURUS RUMAH PUTIH 2001-2004
…berkenaan pesawat yang dirisaukan.
Kami sentiasa dapat laporan tentang bilangan pesawat di udara,
berapa banyak yang tak dikira.
Ada pesawat di merata tempat.
Saya dapat laporan ada bom kereta meletup di Jabatan Negeri.
Ada banyak maklumat diterima
dan kebanyakannya tak benar.
Ia buat apa sekarang?
Nampaknya ia berpusing ke arah utara sedikit. Awak nampak?
Saya nampak. Nampaknya pesawat bergoyang.
Kerisauan utama dalam bunker
ialah berapa banyak pesawat telah dijadikan senjata oleh pengganas
dan menuju ke sasaran lain di sekitar Amerika Syarikat
serta cara untuk menanganinya.
Kerana kami tak tahu.
Ia bergoyang.
Terima kasih.
Ia tiada dalam buku panduan,
tindakan yang perlu diambil dalam situasi ini.
Kami hanya gunakan pengalaman dan penilaian sendiri pada masa itu.
NORMAN MINETA SETIAUSAHA PENGANGKUTAN 2001-2006
Saya duduk berhadapan dengan timbalan presiden
ketika askar bantuan masuk
dan melaporkan ada satu lagi pesawat menuju selatan ke Washington.
Ia dianggap sebagai pesawat yang dirampas.
Saya rasa itu United 93.
Dia minta kebenaran timbalan presiden untuk pesawat tentera menyerang.
Ketika itulah timbalan presiden gunakan istilah ketenteraan.
LT. KOMANDER DOUG COCHRANE - ASKAR BANTUAN TIMBALAN PRESIDEN 2001-2003
"Tetapkan sasaran."
Semua orang di bilik itu faham maksudnya.
"Tembak pesawat itu."
Semua orang berdiam diri semasa mereka mula memahami
arahan yang baru diberikan.
Saya bercakap dengan presiden di talian.
Dia beri kebenaran untuk… itu yang kami mahu lakukan.
Kami tak tahu jumlah pesawat di udara,
jumlah yang telah dirampas.
Saya buat keputusan itu.
Saya gembira tentangnya? Tak.
Saya selesa dengan keputusan itu? Ya.
United Sembilan Tiga. Awak ada maklumat itu?
Ya, ia dah turun.
- Turun? - Ya.
Bila ia mendarat? Kami ada pengesahan…
Ia tak mendarat.
Ia terhempas?
Ya, di satu tempat timur laut dari Kem David.
Salah seorang pegawai masuk dan kata,
"Sasaran dah terhempas."
Timbalan presiden kata, "Pesawat itu dah terhempas?"
Dia kata, "Sasaran dah terhempas."
Timbalan presiden pandang saya dan kata, "Kita yang tembak?"
Saya kata, "Saya tak tahu."
Kami percaya kami dah tembak pesawat itu.
Ketika penghuni bunker cuba tentukan
sama ada United 93 jatuh kerana ditembak,
tiba-tiba mereka fokus kembali kepada New York.
Sejam lalu, ada orang di stesen minyak
yang berpaling untuk lihat asap dari bandar.
10:28 PAGI - LOWER MANHATTAN NEW YORK
Orang ramai keluar dari kedai untuk lihat.
Sekarang ramai orang berkumpul dalam kumpulan besar.
Di satu sudut, saya nampak satu kumpulan berpegangan tangan dan berdoa.
Saya berdiri di Jambatan Manhattan yang ditutup…
Ia dibuka untuk pejalan kaki.
Ada beberapa orang merentas tetapi mereka tak boleh…
Semasa saya lihat, ada sesuatu… Nampaknya bangunan itu akan…
Bangunan itu akan runtuh?
Bangunan kedua World Trade Center akan runtuh?
Ya, itu menara kedua. Itu menara…
Ia tak meleduk. Ia cuma jatuh.
Saya tak boleh fahami kejadian yang saya nampak.
Ini satu serangan besar ke atas Amerika Syarikat.
Jelas sekali ramai orang yang terkorban.
Ia detik yang mengecewakan.
Kami menonton TV dan tiada apa-apa boleh dilakukan
oleh pegawai tertinggi negara terhebat di dunia.
Tetapi dari bilik itu, kami perlu fikirkan
tindakan untuk menghalang serangan seterusnya daripada berlaku.
Semasa tragedi negara ini berlaku,
dari Air Force One ke bunker,
kerajaan bergelut untuk mengawal semula keadaan.
Alat komunikasi di bawah itu kurang bagus.
Jika kami ada skrin…
Kami tak tahu keadaan di luar
kerana jika kami ada visual, bunyi pula tiada.
Jika kami ada bunyi, visual pula tiada.
Ia menakutkan.
Kami dan seluruh negara tak tahu kejadian yang berlaku.
Ia waktu yang sangat menakutkan.
Kerajaan tak bersedia untuk situasi ini.
Bunker itu dah ketinggalan zaman.
Perabot dan teknologinya mungkin dah berusia 20 tahun.
Saya ingat komander bunker menarik saya
semasa tahap oksigen dalam bunker terlalu rendah
kerana ada terlalu ramai orang.
Semua orang mula mengantuk. Saya fikir, "Ada sesuatu yang tak kena."
Kami dah kekurangan oksigen
dan kami menghidu karbon dioksida kami sendiri.
Kami seperti meracun diri kami.
Akhirnya kami keluarkan ramai orang dan suruh mereka ke tempat lain.
Kami tak perlukan mereka di situ.
Ketika pentadbiran bergelut dengan kekurangan bunker itu,
Air Force One menerima ancaman
dan segera diberitahu kepada presiden.
Ada panggilan yang kata, "Seterusnya Angel."
Angel ialah perkataan kod bagi Air Force One.
Semua orang menggigil.
Siapa yang dapat perkataan kod bagi Air Force One?
Semasa juruterbang Air Force One, Kolonel Tillman, tahu tentang ini,
dia letak di bahagian bawah tangga yang menuju ke kokpit,
seorang pegawai keselamatan tentera udara
dengan arahan tiada sesiapa boleh naik.
Fikirkannya.
Pegawai tertinggi kerajaan dalam tempat tertutup
dan juruterbang risau jika salah seorang penasihat presiden
cuba lakukan sesuatu dari dalam dan merampas Air Force One.
Kami cuba fikirkan bagaimana kami boleh diserang.
Ketika ini, kami menganggap situasi yang paling teruk.
Kami akan diserang ketika di udara. Jadi kami perlu bersedia.
Selepas kami tahu presiden menjadi sasaran,
kami tak ambil risiko.
Kami ambil semua senjata.
Kami dah cuba yang terbaik.
Tetapi kita takkan tahu.
Presiden ada di bahagian depan pesawat.
Ada kakitangan dan Perkhidmatan Rahsia di bahagian tengah pesawat
dan semua wartawan bersama tetamu di bahagian belakang.
Kami panggil ejen ke bahagian depan pesawat
dan berdiri berhampiran kabin presiden
untuk pastikan tiada sesiapa boleh ke bahagian depan pesawat.
Kakitangan Rumah Putih paling senior juga tak dibenarkan berada di sana
kecuali presiden memanggil mereka.
Ketika keselamatan dalam pesawat diketatkan,
perasaan takut tentang serangan dari luar masih ada.
Air Force One terbang secara rawak.
Okey.
Kami tak tahu arah mereka
tetapi mereka masih tiada jet pengiring.
- Masih tiada? - Ya.
Aduhai.
Pada waktu itu,
kami menjadi sasaran.
Kami tak tahu skop keseluruhan serangan ini.
Kami tak tahu jika ia permulaan, tengah atau penghujungnya.
Kebanyakan orang akan kata salah satu tempat paling selamat
ialah di sisi presiden Amerika Syarikat.
Itu kali pertama kenyataan itu dipersoalkan.
Kami fikir, "Mungkin ini bukan tempat yang terbaik."
Kemudian, secara tiba-tiba, kami dapat panggilan radio.
Ia adalah dua pesawat F-16. "Kami pelindung kamu."
Itu perasaan paling hebat kerana mereka orang kami
dan mereka datang untuk berada di sisi pesawat.
Saya melutut,
tangan saya di tepi tingkap, melihat ke luar.
Saya pasti orang anggap Air Force One sentiasa diiringi jet pejuang
tetapi jarang sekali ketika di dalam Amerika Syarikat.
Maksud saya…
GORDON JOHNDROE - PEMBANTU SETIAUSAHA AKHBAR RUMAH PUTIH 2001-2003
Itu membuat saya sedar.
Ia bukan…
Itu bukan sesuatu yang saya fikirkan.
Kenapa Air Force One perlukan jet pengiring?
Rupa-rupanya ada banyak kesilapan berlaku.
Pemanggil tak gunakan perkataan "Angel." Mereka kata, "Seterusnya Air Force One."
Salah seorang pegawai risikan buat sesuatu yang rutin bagi mereka.
Mereka gunakan perkataan "Angel"
dan beritahu itu kepada bunker di bawah Rumah Putih,
tempat timbalan presiden berada,
yang memberitahu presiden, "Seterusnya Angel."
Jumlah maklumat yang salah
semasa dalam krisis, tanpa tapisan,
orang hanya cuba sampaikan maklumat adalah mengejutkan.
Kami dapat laporan sebuah pesawat besar terhempas pagi tadi
di Western Pennsylvania, sebuah jet Boeing 767.
Kami tak tahu jika ini berkaitan
dengan situasi di New York dan Washington.
Ketika orang ramai dapat tahu pesawat keempat terhempas, United 93,
pihak pentadbiran masih cuba siasat
jika ia terhempas kerana ditembak.
Saya ingat timbalan presiden di talian bersama Pentagon dan kata,
"Kamu perlu tahu sama ada kamu serang pesawat orang awam."
Mereka asyik kata, "Kami tak dapat pastikan."
Pentagon tentu dah siasat dengan teliti
untuk pastikan kami dapat jawapan yang betul.
Akhirnya, kami diberitahu, "Tak, kami tak menembaknya."
United 93 terhempas
sebelum arahan menembak dikeluarkan.
Para penumpang, bukan kerajaan, yang menentang perampas.
Rupa-rupanya para penumpang
berjaya bertindak pantas dan lebih efektif daripada kami.
Orang merempuh kabin, mengorbankan nyawa mereka
untuk selamatkan ramai orang lain.
Saya masih kagum dengan sifat itu.
Saya menangis setiap kali saya fikirkan
tentang pengorbanan yang mereka lakukan pada hari itu di Shanksville.
Jim Kallstrom,
bekas pegawai FBI di pejabat New York sedang bersiaran.
Jim, apa pendapat awak?
Perkara pertama saya fikirkan ialah kematian yang sangat banyak.
Jumlah kematian sangat luar biasa.
Lima puluh tahun dari sekarang, ini adalah hari yang
diajar kepada anak-anak kita
tentang peperangan kita menentang pengganas di Amerika Syarikat.
Saya sedar semasa awak sebut,
perkara lain yang sangat penting sekarang ini.
Sekali lagi, saya tak bermaksud untuk kata dengan cara melodramatik.
Di mana presiden Amerika Syarikat?
Presiden Amerika Syarikat mengetuai… Kita tak tahu kedudukan dia.
Tetapi tak lama lagi rakyat negara ini ingin tahu kedudukan dia.
Bandar terbesar Amerika musnah,
ibu pejabat ketenteraannya terbakar
dan presidennya jauh dari pejabatnya.
WASHINGTON PANGKALAN TENTERA UDARA BARKSDALE
11:45 PAGI - PANGKALAN TENTERA UDARA BARKSDALE LOUISIANA
Kami menuju ke Shreveport, Louisiana, bukan DC.
Sebenarnya, ada perkara lucu pada hari ini
dan salah satunya ketika kami mendarat.
Saya ingat kami berada di set filem Dr. Strangelove.
Mereka sedang buat latihan pesawat pengebom.
Jadi ada pesawat pengebom berisi bom.
Kami dimasukkan ke dalam sebuah kenderaan.
Tiada limusin berperisai untuk presiden.
Sebuah van kecil Dodge warna biru muncul untuk bawa presiden ke tempat selamat.
Saya tak pernah lihat presiden Amerika Syarikat menaiki van kecil.
Pemandu askar itu sangat takut
sehingga dia memecut dari sana.
Kami memecut di landasan
dan saya beritahu sarjan yang memandu,
"Saya rasa tiada al-Qaeda di pangkalan ini,
jadi tak perlu tergesa-gesa dan pergi ke ibu pejabat."
Itulah keadaan paling bahaya bagi saya pada hari itu.
Kami tiba di pejabat komander
dan masuk ke dalam.
Dia ada alat komunikasi yang baik.
Kami hubungi Washington, DC.
Panggilan itu sebenarnya untuk memahami,
"Maklumat apa yang kita ada?
Apa lagi kami patut tahu?
Adakah musuh kita cuba ambil kesempatan?"
Banyak yang tak diketahui pada waktu ini.
Semasa kami mula meningkatkan pertahanan,
kami mahu pastikan Rusia faham
kami tak menyasarkan senjata kepada mereka.
Saya risau kerana Rusia ada latihan pada hari itu.
Kami tak mahu mereka salah faham
tentang situasi di sini.
Jika askar kami berjaga-jaga dan Rusia juga buat begitu,
kami saling berjaga-jaga,
keadaan perang tentu berlaku
ketika semuanya baru saja bermula.
Kebanyakan prosedur pertahanan adalah automatik.
Ia dibina untuk meminimumkan kesilapan manusia
dan jelas sekali itu juga mengeluarkan manusia
apabila kita sepatutnya terlibat dalam proses itu.
Saya hubungi Presiden Putin dan
saya kata, "Tuan Presiden, tentera kami dalam keadaan berjaga-jaga."
Dia kata, "Jangan risau. Tentera kami sebaliknya.
Kami dah batalkan latihan."
Saya ingat saya hampir ketawa kerana fikir,
"Tentulah awak tahu tentera kami akan berjaga-jaga. Awak boleh nampak."
Itu seperti satu pengakuan yang Perang Dingin benar-benar dah berakhir.
Putin mengambil tindakan yang betul.
Dalam krisis sebesar ini,
penting bagi ketua untuk terus meyakinkan orang ramai.
Saya rasa kita tak boleh keterlaluan.
Secara langsung semasa krisis.
Jadi ia penting
untuk saya berucap secara berterusan sambil kami mengumpul fakta.
Saya melihat dia sebagai wartawan dan juga rakyat Amerika.
Saya mahu menenangkan rakyat Amerika…
semua sumber kerajaan persekutuan…
Saya lihat wajah dia sambil saya mendengar kata-kata dia.
Saya rasa kebanyakan orang dalam bilik itu juga begitu,
wartawan atau orang lain.
Dia bukan nampak penuh ketakutan
tetapi keterukan situasi yang berlaku jelas terpancar pada wajah dia.
Semoga Tuhan rahmati.
Kemudian kami berlepas lagi.
Ann Compton dari ABC ada di talian.
Kami mungkin bergerak segera… Kita mahu bergerak?
Okey, Peter, kami mahu bergerak dan saya rasa…
- Awak mahu ke mana, Annie? - Peter, saya tak tahu.
Masih berkeras untuk pulang ke Washington,
Presiden Bush mengarahkan supaya berlepas segera dari Barksdale.
Saya ingat semasa masuk ke Air Force One.
Mereka menutup pintu dengan pantas.
Kami pun berada di udara.
Saya mahu pulang ke Washington.
Masih ada beberapa bantahan.
Dia beritahu saya, "Kita akan pulang ke Washington, DC,"
dan dia seperti mengarah saya.
Saya kata,
"Saya rasa tuan tak patut buat keputusan begitu sekarang ini," sekali lagi,
setelah berulang kali saya beritahu dia.
Dia marah saya. Dia sangat marah pada saya.
Saya mungkin ada menengking dia.
Tetapi saya mahu pulang.
Tetapi pegawai keselamatan kata keadaan tak selamat.
Saya ingat dia kata, "Saya takkan lari daripada mereka."
Dia mahu berlawan. Dia dah sedia untuk berlawan.
Sebagai penyelia, kita perlu berani kata tidak kepada presiden.
Menurut undang-undang, Air Force One di bawah budi bicara Perkhidmatan Rahsia.
Jadi kami perlu jelaskan yang ia tugas kami
untuk pastikan pejabat presiden Amerika Syarikat selamat
dan ia bukan keputusan presiden.
Dia marah sehingga patut diikat.
Dia akur dan bukannya memberi kebenaran.
Perkara paling penting ialah kami boleh pergi
ke tempat yang ada keselamatan dan komunikasi yang lebih baik.
Pangkalan Tentera Udara Offutt sejauh sejam 15 minit ke utara
dan kemudahan di sana membolehkan kami mengumpul
semua pegawai penting kerajaan bersama-sama
dalam satu sidang video yang selamat.
Presiden tak gembira tentang ini
dan jelaskan yang ini kali terakhir mereka membantah keputusan dia.
Jadi, lebih cepat lebih baik.
Bagaimana presiden habiskan masa dia hari ini,
tindakan yang dia ambil sangat penting.
Bukan saja kepada negara tetapi kepada dirinya.
Ini masa kritikal untuk dia.
Dia kata negara sedang diuji. Presiden baru juga sedang diuji.
Perkara utama dia harus lakukan, bagi rakyat Amerika
ialah beritahu mereka yang dia masih berkuasa,
dia bercadang untuk mengawal situasi
dan seperti katanya, memburu mereka yang bertanggungjawab dan hukum mereka.
Saya nampak reaksi rakyat Amerika.
Saya bukan seorang yang pemarah
tetapi saya marah kerana ada orang bunuh rakyat Amerika.
Tetapi kita tak boleh buat keputusan rasional semasa marah.
Sebagai presiden, saya tak boleh buat keputusan
sehingga saya benar-benar faham situasi dan fakta.
Presiden mahu jumpa saya di pejabat dia.
Dia kata seorang diri.
Presiden pandang saya dan kata, "Michael, siapa dalangnya?"
Saya beritahu dia yang saya belum nampak sebarang maklumat
yang boleh tunjukkan pelakunya,
jadi dia mahu tekaan terbaik saya, bukan?
Bukan maklumat yang telah dianalisis dengan baik.
Dia kata, "Saya faham kaveat, jadi teruskan."
Itu memang perangai George Bush.
Jadi saya kata, "Tuan Presiden, ada dua negara bangsa
yang berkeupayaan untuk buat begini.
Iran dan Iraq.
Tetapi ia tak menguntungkan mereka,
jadi saya rasa bukan mereka."
Saya beritahu dia saya rasa di penghujung siasatan
kita akan jumpa al-Qaeda dan kita akan jumpa bin Laden.
Saya beritahu dia, "Tuan Presiden, saya sangat yakin sehingga
saya sanggup pertaruhkan masa depan anak saya untuknya."
Kemudian dia duduk termenung selama hampir lima minit.
Tugas saya berubah.
Biar saya ulang semula. Tugas saya menjadi jelas.
Saya fikir, "Jika ia adalah al-Qaeda, bagaimana kami patut hukum mereka?"
2:50 PETANG - PANGKALAN TENTERA UDARA OFFUTT, NEBRASKA
Semasa kami tiba di Offutt, antara kata-kata pertama presiden ialah,
"Saya mahu pulang ke Washington sekarang."
Ideanya adalah, "Kita turun ke bunker, dengar taklimat."
Tetapi ia ada di fikirannya sejak dia tiba.
"Saya mahu pulang ke Washington."
Ann Compton, yang bersama presiden sepanjang hari
ada di talian dari Nebraska.
Kita tak mahu kehilangan dia, jadi silakan.
Annie, awak dengar?
- Ya, Peter, saya dengar dan… - Apa awak buat di Nebraska?
Kami tak tahu destinasi kami sehinggalah kami mendarat.
Presiden Bush berada di pejabat Perintah Strategik
dan dia dah menghilangkan diri, Peter.
Memasuki sebuah bangunan berbata merah yang kecil,
turun ke bunker bawah tanah
di mana presiden akan mengadakan mesyuarat Majlis Keselamatan Negara
melalui telesidang.
Dia berada di Pangkalan Tentera Udara Offutt
semasa semua ini berlaku dan dia tak dapat pulang.
Dia tak dapat bergerak bebas.
Itu yang saya dapat rasakan daripada kekecewaan dia.
Dia tak boleh berada di tempat dia diperlukan.
Sepanjang pagi,
pergerakan untuk melindungi presiden menyukarkan dia mendapat maklumat.
Tetapi sekarang, 22 meter di bawah tanah
dan enam jam selepas pesawat pertama terhempas,
akhirnya dia dapat menerima maklumat terkini.
George Tenet ada di skrin dan memberitahu presiden
tentang maklumat yang kami ketahui
dalam tempoh beberapa jam yang lalu.
Kita tahu itu perbuatan al-Qaeda?
Kami sangka kami tahu.
Pengarah CIA mengesahkan yang kami tahu.
George kata, "Kami tahu ini perbuatan al-Qaeda."
Dia kata, "Tuan Presiden, kami akan sahkan pagi nanti tetapi kami tahu."
Presiden kata, "Bagaimana kamu tahu?"
Ketika itulah George kata
orang dalam senarai amatan kami ada dalam manifes itu.
Presiden berpaling dan memandang saya.
Daripada mukanya saya tahu dia cuba kata,
"Saya dah beritahu awak saya mahu jadi orang pertama yang tahu."
Pandangan dia menunjukkan dia kecewa dengan saya.
Presiden Bush menghampiri skrin televisyen dan kata,
"Kita sedang berperang dengan pengganas
dan mulai hari ini, ini keutamaan pentadbiran kita."
Itu perkara pertama yang dia beritahu kami.
Saya perlu pastikan mereka tahu siapa yang berkuasa.
Saya tak kata ada orang memberontak
tetapi pasukan berfungsi lebih baik apabila ketua menonjolkan dirinya.
Saya mahu mereka tahu kita perlukan rancangan untuk uruskannya
dan semua orang ada peranan tersendiri.
Saya ingat dia kata kepada pengarah FBI,
"Tugas awak dah berubah.
Di FBI, kamu biasanya menangkap penjahat selepas jenayah dilakukan.
Tugas awak sekarang ialah menghalang serangan pengganas yang seterusnya."
Saya hubungi pembantu eksekutif George Tenet
dan dia kata maklumat yang dikumpulkan CIA
tentang al-Qaeda pada hari itu dihalang daripada meninggalkan bangunan.
Saya cakap dengan kuat dengan kata-kata menyumpah,
"Dihalang daripada presiden Amerika Syarikat?"
Dia senyap untuk seketika.
Saya kata, "Hantar kepada saya sekarang."
Saya hempas telefon itu.
Presiden tanya George secara khusus jika dia rasa ada serangan lagi.
George Tenet beritahu presiden, "Saya rasa tiada serangan lagi hari ini."
Selepas presiden dengar semua maklumat yang disampaikan
dan dia dah selesai bertanya,
dia berdiri, menepuk tangan dia di atas meja
dan kata, "Kita akan pulang."
Saya buat keputusan untuk kembali ke Washington.
Saya mahu berucap kepada seluruh negara.
Memberi ucapan kepada seluruh negara
dari bunker di tengah Nebraska bukan visi kepemimpinan saya.
Saya kata, "Jika saya mahu berucap kepada seluruh negara,
ia perlu dari Washington, DC. Saya mahu pulang."
Dalam perjalanan pulang, presiden menaiki Air Force One semula,
berhenti di kabin Perkhidmatan Rahsia dahulu,
berterima kasih kepada mereka dan menepuk bahu mereka.
Dia berhenti di pintu kabin wartawan.
Dia suruh kami simpan buku nota kami. Dia tak mahu kata-katanya dipetik.
Kemudian dia kata, "Kita akan tangkap penjahat itu."
Saya memandang ke luar tingkap Air Force One
dan ia waktu tengah hari yang cantik.
Ada perasaan yang mengatakan situasi terburuk dah berlalu.
Ia hari yang penuh kesedihan.
Saya tahu ibu dan ayah tentu risau dengan perasaan saya.
Akhirnya saya dapat hubungi mereka.
Ibu berada di talian
dan saya kata, "Mak berada di mana?"
Dia kata, "Kami berada di luar Milwaukee."
Saya kata, "Mak tentu bergurau. Apa mak buat di sana?"
Dia kata, "Awak tak benarkan pesawat kami berlepas."
Ibu memang begitu.
Adakah saya risaukan mereka? Tentulah.
Tetapi setelah saya tahu mereka selamat, saya okey.
Presiden rasa lega,
perasaan seperti, "Saya teruja dapat kembali ke Washington."
Saya rasa ramai orang rasa lega ia dah berakhir.
Saya rasa seperti, "Saya tak tahu jika kita tahu apa yang berlaku," betul?
Kami rasa seperti ia dah berakhir.
Kami diiringi oleh jet F-16,
tetapi adakah saya tahu serangan pengganas ini dah berakhir?
Perkhidmatan Rahsia semakin risau
apabila menerima risikan baru secara tiba-tiba,
menimbulkan ketegangan lagi.
Ketika pulang,
ibu pejabat CIA menghantar satu pakej melalui faks ke Air Force One.
Ada satu maklumat
yang diberi kepada kami oleh perkhidmatan risikan Eropah
yang mengatakan kejadian pagi itu ialah serangan pertama daripada dua serangan
terhadap Amerika Syarikat.
Adakah ini rancangan mereka supaya kami kembali ke Washington
supaya serangan kedua boleh berlaku?
Presiden baru melalui serangan terburuk terhadap Amerika Syarikat
dalam sejarah Amerika.
Ringkasan risikan ini pula menunjukkan dia satu maklumat
yang mengatakan mungkin ada serangan kedua terhadap kami.
Dia tak kata apa-apa yang menunjukkan dia sangat terkesan
tetapi saya boleh tahu daripada wajah dia.
Kebanyakan masanya saya bimbang tentang serangan seterusnya.
Kami rasa agak selamat.
Secara tiba-tiba…
sekumpulan pembunuh berjaya menembusi pertahanan kami
dan bunuh 3000 orang dalam sekelip mata.
Ketika presiden sibuk dengan prospek serangan seterusnya,
kesan serangan awal terus bertambah.
5:20 PETANG - LOWER MANHATTAN NEW YORK
Bangunan ketiga di kompleks World Trade Center berisiko untuk runtuh.
Ini dia.
Alamak!
Adakah ini… Ada orang di bawah sana?
Bangunan ketiga World Trade Center dah runtuh,
bangunan nombor tujuh setinggi 47 tingkat.
Wartawan CBS News, Cami McCormick, ada di sana.
Tiba-tiba orang ramai mula menjerit,
orang mula berlari, panik kerana nampaknya seperti…
Nampaknya kepulan habuk menuju ke arah kami.
Perasaan takut di jalanan New York
juga dikongsi oleh ramai orang di Air Force One.
Berdasarkan sesuatu yang tak diketahui,
saya risau saya takkan dapat berjumpa keluarga saya lagi.
Langkah berjaga-jaga diambil pada banyak peringkat
yang membuatkan saya dan orang lain risau
yang kami mungkin tak selamat hari ini.
Saya ingat Kolonel Dick Tubb, doktor Rumah Putih,
memberi kami semua pil.
Saya pandang dia dan kata, "Doktor, apa ini?"
Dia kata, "Itu Cipro. Ambil saja."
Cipro ialah profilaktik untuk antraks.
Tetapi kami perlu bersedia untuk semuanya.
Saya ambil pil itu.
Saya lihat sekeliling dan kata,
"Orang lain tak makan semua pil itu."
Saya pandang ke bawah, ambilnya
dan ia tertulis, "Ambil satu pil setiap hari untuk tujuh hari seterusnya."
Saya dah makan semuanya.
Saya kata kepada diri saya, "Dungu. Awak baru saja bunuh diri."
Saya benar-benar fikir saya dah bunuh diri.
Jelas sekali, saya selamat.
Ia menjadi jenaka tentang saya cuba ambil dos berlebihan di Air Force One pada 9/11.
Ketika mereka masih risau tentang serangan kedua,
lebih banyak berita mengejutkan diterima di Air Force One.
Maklumat luar biasa tentang kemalangan di Pentagon.
Kami difahamkan Barbara Olson ada dalam pesawat itu.
Pengulas yang kerap muncul di CNN dan isteri Peguam Cara Negara Ted Olson.
Semasa media beritahu kematian Barbara Olson, isteri Ted Olson,
sukar untuk kami mengawal emosi.
Ia…
sangat peribadi.
Kebanyakan orang yang bekerja di Rumah Putih kenal Ted Olson
dan Barbara Olson.
Saya ingat Harriet Miers ialah kawan baik dia.
Semasa kami tahu berita itu, dengan situasi ini,
saya nampak presiden memeluk Harriet
untuk tenangkan dia yang sedang bersedih.
Malam itu saya tidur pada tengah malam
dan ada nota daripada Barbara di bantal.
"Ted, saya cintakan awak lebih daripada yang saya sangkakan."
"Awak ialah kawan baik saya, kekasih, segala-galanya bagi saya.
Selamat hari jadi yang ke-61.
Saya sedang fikirkan awak semasa awak baca ini.
Tidurlah dengan lena dan saya akan raikan dengan awak pada hari Jumaat.
Sayang, Barbara."
LAPANGAN TERBANG SARASOTA-BRADENTON
Hampir sembilan jam selepas meninggalkan Florida
dan terbang lebih 4800 kilometer…
PANGKALAN TENTERA UDARA BARKSDALE
PANGKALAN TENTERA UDARA OFFUTT
…akhirnya presiden tiba di Pangkalan Tentera Udara Andrews…
PANGKALAN BERSAMA ANDREWS
…di luar Washington.
Rutinnya ialah keluar dari Air Force One, menaiki Marine One.
Selalunya ada rasa keterujaan. Tiada lagi perasaan itu.
Kita boleh rasa ketegangan itu.
Suasana menakutkan dapat dirasakan.
Ada dua Marine One.
Satu sebagai umpan.
Kita sepatutnya tak tahu helikopter yang membawa presiden.
Saya di helikopter kedua
dan saya mahu papan tanda yang kata, "Tak, dia tiada di sini."
Kami terbang pada ketinggian pokok secara siku-sika
kerana saya rasa lebih sukar untuk misil stinger mengesan kami.
Kami siku-sika dan menghampiri Sungai Potomac.
Kami boleh nampak asap berkepul dari Pentagon.
Ia saat yang sukar dipercayai kerana Capitol dikosongkan
kecuali titik semak tentera di jalan utama.
Pentagon membara di belakangnya.
Ia adalah zon perang.
Ia bayangan yang saya takkan lupakan.
Maknanya saya ialah presiden masa perang dan saya menuju ke zon perang.
Presiden lihat ke luar tingkap
dan dia kata, "Bangunan paling megah dalam dunia sedang terbakar.
Kamu baru saksikan perang abad ke-21."
Dia kata dengan kuat kepada semua orang.
Dia sedang berfikir.
Ini perang yang berbeza.
Sebelum ini, Amerika pernah berperang menentang negara bangsa.
Mereka ada ibu negara. Mereka ada tentera atau tentera laut.
Dalam kes ini, kami berperang dengan negara bayangan.
6:56 PETANG - RUMAH PUTIH WASHINGTON, D.C
Saya dan presiden berbincang
tentang ucapan dia kepada seluruh negara malam itu.
Saya ingat dia rasa
seperti dia dikejar di seluruh negara
dan itu tak menggambarkan kekuatan dan penenangan yang rakyat perlukan.
Jadi, dia kecewa dengan itu.
Presiden perlu maju dengan keazaman
untuk menghadapi musuh.
Apabila saya bercakap dari Pejabat Oval,
ia penting.
Kami mula bekerja dengan pantas.
Ucapan presiden kepada negara biasanya perlukan sedikit masa,
beberapa hari untuk disiapkan.
Kali ini ia disiapkan dalam tempoh beberapa jam.
Suasana agak tegang ketika persediaan untuk berucap kepada seluruh negara.
Orang yang penat dan tertekan
cuba fikirkan langkah seterusnya.
Ini serangan pertama kepada kawasan,
tanah air Amerika Syarikat yang berdaulat
sejak Peperangan 1812.
Saya rasa kami dah lihat kejahatan terjelma.
Ia kelihatan seperti satu serangan lagi boleh berlaku pada bila-bila masa.
Rakyat masih terkejut.
Ada perbalahan sama ada presiden perlu jadi ketua penenang?
Atau panglima tertinggi? Kita perlu bersedia untuk berperang?
Pada mulanya, ucapan itu lebih banyak tentang penenangan daripada yang dia mahu.
Dia mahu ucapan lebih kuat dan itulah yang dia dapat.
Presiden perlu tetapkan suasana
dan George Bush buat begitu.
Dia tahu apa yang dia mahukan.
Perubahan itu diperlukan untuk mengelak kejadian yang menimpa kami pada 9/11.
Untuk mengurangkan risiko.
Tugas presiden ialah melindungi rakyat Amerika daripada bahaya.
HARI INI, RAKYAT SEKALIAN …CARA HIDUP KITA…
KEBEBASAN KITA DISERANG…
Ada presiden yang tak perlu risau tentang itu dan ada yang risau.
Rupa-rupanya saya presiden yang risau.
Dua minit.
Ia sangat beremosi bagi saya
untuk lihat presiden kembali ke Pejabat Oval.
Dia berbeza.
Dia ialah presiden perang.
Lalat mati.
- Satu minit. - Terima kasih.
Saya ingat saya fikir,
"Saya ada di Pejabat Oval tiga hari yang lalu.
Wau!
Langsir dan permaidani yang sama. Semuanya dah berubah."
Selamat malam.
Hari ini, rakyat sekalian, cara hidup kita,
kebebasan kita diserang
dalam satu siri serangan pengganas yang disengajakan dan membawa maut.
Mangsa-mangsa berada dalam pesawat atau dalam pejabat mereka.
Setiausaha, ahli perniagaan, tentera dan pekerja persekutuan,
ibu dan bapa, sahabat dan jiran.
Ada beberapa perkara yang kami rasa dia harus kata segera.
Perkara yang tiada peluang lagi untuk dia kata.
Doktrin Bush,
"Jika kamu melindungi pengganas, kami akan anggap kamu pengganas,"
adalah salah satu daripadanya.
Kami faham ini tindakan berani.
Ia ada implikasi.
Jadi saya ambil ayat itu,
tunjuk kepada dia dan kata, "Tuan mahu kata ini?"
Dia kata, "Ya. Saya perlu kata sekarang."
Pencarian mereka yang melakukan serangan ini sedang dijalankan.
Saya dah arahkan semua sumber
risikan dan penguatkuasa undang-undang
untuk cari mereka yang bertanggungjawab dan menghukum mereka.
Kami takkan membezakan pengganas yang melakukan serangan ini
dan mereka yang melindungi pengganas.
Pemasukan Doktrin Bush dalam ucapan presiden ialah soalan terbuka
sebelum ucapan diberi
kerana ia sangat penting
bagi Amerika Syarikat untuk umumkan jika kamu melindungi pengganas,
sekarang kamu ialah musuh Amerika Syarikat.
Membunuh beribu rakyat Amerika, lebih daripada mangsa Pearl Harbor.
Ini tindakan perang.
Saya ialah pihak yang bersalah.
Saya mahu jadi agresif untuk mencapai objektif kami
iaitu memastikan negara ini selamat.
Tentulah kami semua bersedih. Kami semua ketakutan.
COLIN POWELL SETIAUSAHA NEGARA 2001-2005
Kami tak mahu berperang jika kami boleh mengelaknya.
Tetapi kami ialah negara yang agresif.
Terutamanya apabila kami diserang.
Apabila saya ditanya tentang perkara yang kami buat dengan pantas,
saya akan kata kepada mereka, "Apa yang awak akan lakukan?"
Kami tiada masa untuk berunding
tentang cara kami mahu uruskannya.
Kita semua takkan lupakan hari ini
tetapi kita akan terus mempertahankan kebebasan
dan semua perkara baik di dunia kita.
Terima kasih. Selamat malam. Semoga Tuhan rahmati Amerika.
Tiada sesiapa tahu ketika itu di mana ia akan berakhir.
Tetapi dengan apa cara sekalipun, kami akan berperang sebagai sebuah negara.
Cara, tempat dan maksudnya,
jangka masa diperlukan,
betapa besar atau kecil usahanya ialah sesuatu yang tiada orang tahu.
Kami buat semua yang kami tahu.
Tetapi 3000 orang mati di bawah pengawasan kami.
Kami terlepas sesuatu? Bolehkah kami faham dengan lebih baik?
Ia menyeksa kami.
Kami tak dapat lupakannya
kerana jelas sekali usaha kami tak mencukupi.
Serangan berlaku.
Saya sentiasa fikirkannya.
Jika kami boleh lakukan lebih lagi,
saya mahu seseorang beritahu saya apakah perkara itu.
Kami hanya boleh bertindak berdasarkan risikan yang ada.
Sebelum ini ada maklumat tak jelas tentang pengganas menggunakan pesawat,
tetapi kami tak boleh bertindak berdasarkan maklumat itu.
Okey, terima kasih. Ayuh, semua.
Terima kasih. Ayuh.
Baiklah. Hari yang menyedihkan.
Terima kasih.
14 SEPTEMBER 2001
FEMA - POLIS NEGARA - NYPD
Selepas tiga hari paling lama sepanjang dia menjadi presiden,
George Bush terbang ke pusat bandar Manhattan
untuk melihat sendiri kawasan yang musnah untuk kali pertama.
Semasa kami menghampiri New York, mungkin sejauh lapan atau 12 kilometer,
asap bertiup ke arah selatan.
Kabin helikopter dipenuhi
dengan bau yang busuk.
Bau plastik dan getah terbakar.
Dan…
mayat manusia.
Semua orang kelu
dan juruterbang Marine One mengelilingi kepulan asap itu.
Kami pandang ke bawah dan nampak pekerja penyelamat.
Kemudian kami mendarat berhampiran Wall Street.
ANGKATAN TENTERA MARIN AMERIKA SYARIKAT
Kami kumpulan pertama ke tapak itu
selain kakitangan perkhidmatan kecemasan.
Ia sama seperti Pompeii.
Pedati sandwic ditinggalkan, diliputi habuk.
Masih ada sandwic di dalamnya.
Hidangan beberapa hari sebelum ini masih ada di atas meja.
Ia seperti masa berhenti.
Ia seperti memasuki neraka.
Ada kabus… Ada bau busuk kematian.
Berkocak dalam air…
Ia sangat kuat.
Selepas kami tinggalkan tapak itu, kami pergi ke Pusat Jacob Javits.
Kami berhenti dan Perkhidmatan Rahsia buka pintu.
Presiden keluar dan orang yang uruskan ada di sana.
Presiden kata, "Apa ini?"
"Kami kumpulkan beberapa keluarga pegawai polis, bomba
dan pekerja kecemasan yang hilang di tapak itu.
Kami ingat tuan boleh kata sesuatu kepada mereka."
Ia sangat menawarkan hati
kerana ada keluarga
yang menanti orang kesayangan mereka keluar dari runtuhan itu.
Saya dah lihat runtuhan itu dan tahu tiada orang terselamat.
Tugas saya di sana ialah cuba memberi ketenangan
kepada orang yang mengharapkan sesuatu yang mustahil.
Orang terakhir yang saya jumpa ialah Arlene Howard.
Arlene pegang satu lencana.
Anak lelaki dia, George, tak bertugas pada hari itu
tetapi apabila kekecohan berlaku, dia muncul.
Dia bangun, memakai pakaian seragam, memasuki bangunan itu dan mati.
Arlene ambil lencana itu daripada mayat dia
dan beri kepada presiden Amerika Syarikat sambil kata,
"Saya…"
"Saya mahu tuan sentiasa ingat."
Maksudnya jangan lupa. Jangan lupakan mangsa.
Ia mengambil masa 20 tahun
untuk tarikh itu jadi tak bermakna kepada ramai orang.
Tetapi kepada orang yang melaluinya, ia bukan begitu.
Lencana itu mengingatkan kami ia bukan tarikh yang tak bermakna.
Secara peribadi, ia menguatkan kepercayaan saya.
Ia menguatkan kepercayaan saya kepada rakyat Amerika
kerana saya nampak Amerika lakukan yang terbaik.
2977 ORANG TERBUNUH DALAM SERANGAN PENGGANAS PADA 9/11
PADA 2 MEI 2011 TENTERA LAUT AS MENEMBAK MATI OSAMA BIN LADEN -
KETUA AL-QAEDA
SERANGAN PENGGANAS ITU MENGAKIBATKAN KONFLIK SELAMA 20 TAHUN DI AFGHANISTAN -
PEPERANGAN AMERIKA PALING LAMA.
MANGSA SERANGAN 9/11 DALAM KENANGAN
Terjemahan sari kata oleh Nazri Yusof